EELNÕU


Kriminaalmenetluse seadustiku, väärteomenetluse seadustiku, elektroonilise side seaduse ja teiste seaduste muutmise seadus
(sideandmete säilitamine ja kasutamine)


§ 1. Kriminaalmenetluse seadustiku muutmine

Kriminaalmenetluse seadustikus tehakse järgmised muudatused:

1) paragrahvi 901 lõikest 1 jäetakse välja tekstiosa „identifitseerimistunnustega seotud“;

2) paragrahvi 901 lõige 2 muudetakse ja sõnastatakse järgmiselt:

„(2) Elektroonilise side teenuse osutamisega seotud andmete kohta, mida ei ole nimetatud käesoleva paragrahvi lõikes 1, võib elektroonilise side ettevõtjale teha päringu kohtueelses menetluses prokuratuuri taotlusel ja eeluurimiskohtuniku loal. Kohtumenetluses võib kohtumenetluse poole taotlusel vastava päringu teha kohus.“;

3) paragrahvi 901 lõikest 5 jäetakse välja tekstiosa „ja kohtumäärus“;

4) paragrahvi 901 lõike 6 esimesest lausest jäetakse välja tekstiosa „või kohtu“.

§ 2. Väärteomenetluse seadustiku muutmine

Väärteomenetluse seadustiku § 312 lõiked 1–3 muudetakse ja sõnastatakse järgmiselt:

„(1) Andmekaitse Inspektsioon, Finantsinspektsioon, Kaitsepolitseiamet, Kaitsevägi, Keskkonnaamet, Konkurentsiamet, Maksu- ja Tolliamet, Politsei- ja Piirivalveamet, Rahapesu Andmebüroo ning Tarbijakaitse ja Tehnilise Järelevalve Amet võivad teha elektroonilise side ettevõtjale päringu andmete kohta üldkasutatavas elektroonilise side võrgus lõppkasutaja tuvastamiseks, välja arvatud sõnumi edastamise faktiga seotud andmed.
(2) Käesoleva paragrahvi lõikes 1 nimetatud asutus võib kohtu loal teha päringu elektroonilise side ettevõtjale elektroonilise side teenuse osutamisega seotud ärilisel eesmärgil säilitatavate andmete kohta.
(3) Käesolevas paragrahvis nimetatud päringu võib teha üksnes siis, kui see on vältimatult vajalik väärteomenetluse eesmärgi saavutamiseks ning seda õigustab väärteo raskus ja laad ning kui päringuga ei riivata põhjendamatult isikuõigusi.“.

§ 3. Elektroonilise side seaduse muutmine

Elektroonilise side seaduses tehakse järgmised muudatused:

1) paragrahvi 951 lõike 4 punktis 2 asendatakse tekstiosa „1111“ tekstiosaga „1112, 1113, 1114“;

2) paragrahvi 102 lõige 2 muudetakse ja sõnastatakse järgmiselt:

„(2) Käesoleva paragrahvi lõikes 1 nimetatud andmeid võib avaldada kliendile ja kliendi nõusolekul ka kolmandale isikule. Kliendil on õigus igal ajal oma nõusolek tagasi võtta.“;

3) paragrahvi 102 täiendatakse lõikega 21 järgmises sõnastuses:

„(21) Käesoleva paragrahvi lõikes 1 nimetatud andmeid peab sideettevõtja ilma kliendi nõusolekuta avaldama seaduses sätestatud juhtudel ja korras.“;

4) paragrahvi 105 lõikes 1 asendatakse tekstiosa „§-des 104, 1051 ja 1111“ tekstiosaga „§-des 104, 1051, 1112, 1113 ja 1114“;

5) paragrahvi 106 lõige 3 muudetakse ja sõnastatakse järgmiselt:

„(3) Käesoleva seaduse §-s 1111 nimetatud andmed, § 1112 lõigetes 1 ja 2 nimetatud andmed, §-de 1113 ja 1114 alusel säilitatud andmed ning §-de 112 ja 1122 kohaselt esitatud päringud ja antud teave tuleb kustutada viivitamata pärast § 1111 lõikes 5, § 1112 lõikes 4, § 1113 lõikes 7, § 1114 lõikes 7 ja § 1122 lõikes 3 nimetatud tähtaja möödumist.“;

6) paragrahv 1111 muudetakse ja sõnastatakse järgmiselt:

„§ 1111. Andmete säilitamine konkreetse menetluse tarbeks
(1) Sideettevõtja on kohustatud säilitama tema valduses olevaid elektroonilise side teenuse osutamise käigus loodud või tekkinud andmeid järgmistel juhtudel:
1) kohtueelses menetluses ja rahvusvahelise koostöö raames prokuratuuri määruse alusel, kui on alust arvata, et andmed võivad olla vajalikud kriminaalasjas tähtsust omavate asjaolude tõendamiseks;
2) Politsei- ja Piirivalveameti ettekirjutuse alusel, kui see on vajalik vahetu kõrgendatud ohu väljaselgitamiseks ja tõrjumiseks;
3) julgeolekuasutuse ettekirjutuse alusel, kui see on vajalik riigi julgeolekut või põhiseaduslikku korda ähvardava ohu ennetamiseks, väljaselgitamiseks ja tõrjumiseks.
(2) Käesoleva paragrahvi lõike 1 alusel ei säilitata sõnumi sisu.
(3) Käesoleva paragrahvi lõike 1 alusel võib säilitada üksnes neid andmeid, mis on vajalikud konkreetse menetluse eesmärgi saavutamiseks.
(4) Käesoleva paragrahvi lõikes 1 sätestatud määruses või ettekirjutuses märgitakse:
1) säilitamise eesmärk;
2) säilitatavate andmete liik ja ulatus;
3) säilitamise tähtaeg.
(5) Käesoleva paragrahvi alusel säilitatakse andmeid kuus kuud alates määruse või ettekirjutuse saamisest, kui käesoleva paragrahvi lõikes 1 sätestatud määruses või ettekirjutuses ei ole ette nähtud lühemat säilitamise tähtaega.“;

7) seadust täiendatakse §-ga 1112 järgmises sõnastuses:

„§ 1112. Lõppkasutaja tuvastamiseks vajalike andmete säilitamine
(1) Telefoni- ja mobiiltelefoniteenuse osutaja on kohustatud säilitama järgmised andmed:
1) sõnumi edastajat või helistajat tuvastada võimaldavad andmed;
2) lisateenuse kasutamise korral kliendi või lõppkasutaja nimi ja aadress;
3) mobiiltelefoniteenuse korral helistaja unikaalne tunnus (näiteks International Mobile Subscriber Identity – IMSI, Subscription Permanent Identifier – SUPI, Subscription Concealed Identifier – SUCI) ning sellega seotud kliendi või lõppkasutaja nimi ja aadress;
4) helistaja rahvusvaheline terminalseadme tunnus (näiteks International Mobile Equipment Identity – IMEI, Permanent Equipment Identifier – PEI);
5) andmed punktides 3 ja 4 nimetatud tunnuste vaheliste seoste kohta;
6) anonüümse ettemakstud mobiiltelefoniteenuse korral teenuse esmase aktiveerimise kuupäev ja kellaaeg, ettemakse tegemise kuupäev, viis ja kellaaeg konkreetse ajavööndi järgi või Interneti-protokolli aadress ettemakse tegemise ajal ja ettemakse tegemise viis, samuti teenuse lõppkasutaja isikuandmed.
(2) Interneti-ühenduse teenuse ja masinatevahelise side teenuse osutaja on kohustatud säilitama järgmised andmed:
1) kasutajatunnused;
2) kliendi andmed koos temale side toimumise ajal eraldatud avaliku Interneti-protokolli aadressi ja lähtepordi, kasutajatunnuse või numbriga.
(3) Käesoleva paragrahvi alusel säilitatud andmeid võib sideettevõtja töödelda üksnes lõppkasutaja tuvastamise eesmärgil ja keelatud on andmeid töödelda, sealhulgas avaldada viisil, mis võimaldavad teha järeldusi, mis ei ole vältimatult vajalikud lõppkasutaja tuvastamiseks, sealhulgas:
1) tuvastada side osapoolte vahelisi seoseid, suhtlusmustreid või suhtlusvõrgustikke;
2) teha järeldusi seadme kasutuse, lõppkasutaja käitumise, liikumise või suhtlusmustrite kohta.
(4) Käesolevas paragrahvis nimetatud andmeid säilitatakse üks aasta alates side toimumise ajast, kui need sideteenuse osutamise käigus on loodud või muul viisil tekkinud.“;

8) seadust täiendatakse §-ga 1113 järgmises sõnastuses:

„§ 1113. Andmete säilitamine kuritegevusvastase võitluse eesmärgil
(1) Lisaks käesoleva seaduse §-s 1112 sätestatud andmete säilitamise kohustusele võib Vabariigi Valitsus korraldusega kohustada sideettevõtjaid säilitama sideteenuse liiklus- ja asukohaandmeid kriminaalmenetluse seadustiku § 1262 lõikes 2 nimetatud kuriteo tõkestamise, avastamise ja menetlemise ning sellise kuriteo eest mõistetud karistuse täideviimise eesmärgil.
(2) Valdkonna eest vastutava ministri ettepanekul ning käesoleva paragrahvi lõikes 1 sätestatud eesmärkidel võib põhjendatud juhtudel Vabariigi Valitsus korraldusega kohustada sideettevõtjaid säilitama sõnumi edastaja või helistaja kõneside alustamise ajast ja kohast lähtudes järgmisi liiklus- ja asukohaandmeid:
1) Eesti riigipiirist kuni kümne kilomeetri kaugusel asuvate tugijaamade levialas töödeldud andmed;
2) konkreetses geograafilises piirkonnas asuvate tugijaamade levialas töödeldud andmed;
3) kriisiolukorra ja riigikaitse seaduse tähenduses alaliselt või ajutiselt kaitstavast olulise tähtsusega objektist kuni kümne kilomeetri kaugusel asuvate tugijaamade levialas töödeldud andmed;
4) elutähtsa teenuse osutaja tegevuskohast või tema valduses olevast objektist kuni kümne kilomeetri kaugusel asuvate tugijaamade levialas töödeldud andmed;
5) saartel asuvate tugijaamade levialas töödeldud andmed.
(3) Vabariigi Valitsuse korraldus antakse kuni üheks aastaks ja seda võib pikendada kuni ühe aasta kaupa. Vabariigi Valitsuse korralduse kehtestamise aluseks olnud asjaolude äralangemisel tunnistatakse korraldus valdkonna eest vastutava ministri ettepanekul kehtetuks.
(4) Käesoleva paragrahvi lõike 1 alusel antud korralduses märgitakse:
1) andmete säilitamise eesmärk ja põhjendused;
2) säilitatavate andmete ulatus, sealhulgas andmeliigid, piirkonnad ja objektid;
3) andmete kogumise periood ja vajaduse korral säilitamise täpsem tähtaeg;
4) vajaduse korral muud andmed.
(5) Käesolevas paragrahvis nimetatud säilitamiskohustuse täitmiseks vajalike andmete täpsema loetelu kehtestab Vabariigi Valitsus määrusega.
(6) Käesolevas paragrahvis nimetatud säilitamiskohustus kehtib ka ebaõnnestunud kõnede puhul, kui telefoni- ja mobiiltelefoniteenuse ning telefonivõrgu ja mobiiltelefonivõrgu teenuse osutamise korral vastavad andmed luuakse või neid töödeldakse. Nimetatud andmete säilitamise kohustust ei kohaldata kõnekatsele.
(7) Käesoleva paragrahvi alusel säilitatakse andmeid, mis on sideteenuse osutamise käigus loodud või muul viisil tekkinud, üks aasta alates side toimumise ajast või käesoleva paragrahvi lõikes 1 sätestatud korralduse andmisest, kui korralduses ei ole ette nähtud lühemat säilitamise tähtaega.
(8) Valdkonna eest vastutav minister avaldab pärast käesoleva paragrahvi lõikes 4 nimetatud korralduse andmist veebilehel kaardi andmete säilitamise kohustusega hõlmatud piirkondade ja objektide kohta.“;

9) seadust täiendatakse §-ga 1114 järgmises sõnastuses:

„§ 1114. Andmete säilitamine riigi julgeoleku tagamise eesmärgil
(1) Lisaks käesoleva seaduse §-des 1112–1113 sätestatud andmete säilitamise kohustusele võib Vabariigi Valitsus korraldusega kohustada sideettevõtjaid säilitama sideteenuse liiklus- ja asukohaandmeid riigi julgeolekut või põhiseaduslikku korda ähvardava ohu ennetamiseks, väljaselgitamiseks ja tõrjumiseks.
(2) Ettepaneku Vabariigi Valitsuse korralduse andmiseks teeb valdkonna eest vastutav minister, kes lähtub ettepaneku tegemisel julgeolekuasutuse ohuhinnangust. Valdkonna eest vastutav minister kuulab enne ettepaneku tegemist ära Riigikogu julgeolekuasutuste järelevalve erikomisjoni seisukoha korralduse ettepaneku ulatuse, kestuse ja põhjenduste kohta.
(3) Vabariigi Valitsuse korraldus antakse üheks aastaks ja seda võib pikendada kuni ühe aasta kaupa. Vabariigi Valitsuse korralduse kehtestamise aluseks olnud asjaolude äralangemisel tunnistatakse korraldus valdkonna eest vastutava ministri ettepanekul kehtetuks.
(4) Käesoleva paragrahvi lõike 1 alusel antud korralduses märgitakse:
1) andmete säilitamise eesmärk ja põhjendused;
2) andmete kogumise periood ja vajaduse korral säilitamise täpsem tähtaeg;
3) vajaduse korral muud andmed.
(5) Käesolevas paragrahvis nimetatud säilitamiskohustuse täitmiseks vajalike andmete täpsema loetelu kehtestab Vabariigi Valitsus määrusega.
(6) Käesolevas paragrahvis nimetatud säilitamiskohustus kehtib ka ebaõnnestunud kõnede puhul, kui telefoni- ja mobiiltelefoniteenuse ning telefonivõrgu ja mobiiltelefonivõrgu teenuse osutamise korral vastavad andmed luuakse või neid töödeldakse. Nimetatud andmete säilitamise kohustust ei kohaldata kõnekatsele.
(7) Käesoleva paragrahvi alusel säilitatakse andmeid üks aasta alates side toimumise ajast, kui need sideteenuse osutamise käigus on loodud või muul viisil tekkinud.“;

10) seadust täiendatakse §-ga 1115 järgmises sõnastuses:

„§ 1115. Andmete säilitamise tingimused
(1) Käesoleva seaduse §-des 1111–1114 nimetatud andmeid säilitab sideettevõtja Euroopa Liidu liikmesriigi territooriumil.
(2) Sideettevõtjal on lubatud §-des 1111–1114 nimetatud eesmärkidel säilitada andmeid tehniliselt ühtses süsteemis.
(3) Paragrahvides 1111–1114 nimetatud andmete säilitamise korral peab sideettevõtja tagama:
1) sama kvaliteedi, turvalisuse ja andmekaitse nõuete täitmise, mida kohaldatakse teistele elektroonilise side võrgus olevatele analoogsetele andmetele;
2) eri andmekategooriate vahel seoste loomise vältimiseks selliste tehniliste abinõude kasutamise, mis ei sea kahtluse alla andmekategooriate kindla eraldatuse tõhusust;
3) andmete kaitse nende juhusliku hävimise või ebaseadusliku hävitamise, kadumise või muutmise, loata või ebaseadusliku säilitamise, töötlemise, juurdepääsu või avalikustamise eest;
4) side sisu kajastavate andmete säilitamata jätmise.
(4) Käesoleva seaduse §-des 1111, 1112 ja 1114 nimetatud andmete säilitamise või töötlemisega seonduvaid kulusid sidettevõtjale ei hüvitata. 
(5) Käesoleva seaduse §-s 1113 nimetatud andmete säilitamise või töötlemisega seotud põhjendatud ja vältimatult vajalikud kulud hüvitatakse sideettevõtjale riigieelarvest Siseministeeriumi eelarve kaudu. 
(6) Käesoleva paragrahvi lõikes 5 sätestatud kulude tõendamise, hüvitamise, tagasinõudmise korra, hüvitatavate kululiikide loetelu, kulude jaotamise metoodika, asjatundjate komisjoni moodustamise korra ning hüvitatavate kulude ülemmäärad kehtestab Vabariigi Valitsus määrusega.“;

11) paragrahv 112 muudetakse ja sõnastatakse järgmiselt:

„§ 112. Teabe andmise kohustus
(1) Käesoleva seaduse § 102 lõikes 1 nimetatud andmeid, välja arvatud edastatava sõnumi sisu, samuti ärilisel eesmärgil säilitatud liiklus- ja asukohaandmeid ning käesoleva seaduse §-s 1112 nimetatud andmeid peab sideettevõtja avaldama:
1) kriminaalmenetluse seadustiku kohaselt uurimisasutusele, jälitusasutusele, prokuratuurile ja kohtule;
2) julgeolekuasutuste seaduse kohaselt julgeolekuasutusele;
3) väärteomenetluse seadustiku kohaselt Andmekaitse Inspektsioonile, Finantsinspektsioonile, Kaitsepolitseiametile, Kaitseväele, Keskkonnaametile, Konkurentsiametile, Maksu- ja Tolliametile, Politsei- ja Piirivalveametile, Rahapesu Andmebüroole ning Tarbijakaitse ja Tehnilise Järelevalve Ametile;
4) väärtpaberituru seaduse kohaselt Finantsinspektsioonile;
5) tsiviilkohtumenetluse seadustiku kohaselt kohtule;
6) Kaitseväe korralduse seaduses, maksukorralduse seaduses, politsei ja piirivalve seaduses, relvaseaduses, strateegilise kauba seaduses, tolliseaduses, tunnistajakaitse seaduses, vangistusseaduses ning välismaalaste seaduses sätestatud juhtudel jälitusasutusele;
7) korrakaitseseaduse kohaselt Politsei- ja Piirivalveametile;
8) konkurentsiseaduse kohaselt Konkurentsiametile.
(2) Käesoleva seaduse §-s 1111 nimetatud andmeid peab sideettevõtja seaduses sätestatud juhul avaldama § 1111 lõikes 1 nimetatud asutusele.
(3) Käesoleva seaduse §-s 1113 nimetatud andmeid peab sideettevõtja avaldama:
1) kriminaalmenetluse seadustiku kohaselt uurimisasutusele, jälitusasutusele, prokuratuurile ja kohtule;
2) Kaitseväe korralduse seaduse § 411 lõikes 1, maksukorralduse seaduse § 811 lõikes 1, politsei ja piirivalve seaduse § 749 lõikes 1, tolliseaduse § 12 lõikes 1, tunnistajakaitse seaduse § 181 lõikes 1 ja vangistusseaduse § 331 lõikes 1 sätestatud juhtudel jälitusasutusele;
3) julgeolekuasutusele julgeolekuasutuste seaduses sätestatud ülesannete täitmiseks.
(4) Käesoleva seaduse §-s 1114 nimetatud andmeid peab avaldama julgeolekuasutuste seaduse kohaselt julgeolekuasutusele.
(5) Päring andmete kohta esitatakse kirjalikus või elektroonilises vormis. Nimetatud päringu sideettevõtjale võib teha kirjalikus lepingus sätestatud pideva elektroonilise ühenduse kaudu. Vastus päringule saadetakse kirjalikus või elektroonilises vormis või pideva elektroonilise ühenduse kaudu selle olemasolul.
(6) Sideettevõtja on kohustatud kiireloomulise päringu puhul vastama esimesel võimalusel, kuid hiljemalt kaheksa tunni pärast ja muudel juhtudel kümne tööpäeva jooksul päringu saamisest arvates, kui nimetatud tähtaegade järgimine on päringu sisust tulenevalt võimalik.
(7) Käesoleva paragrahvi kohaselt esitatud päringuid ja logifaile säilitatakse kaks aastat. Tehtud päringute õiguspärasuse tagamise ja nii päringute kui ka logifailide säilitamise kohustus on päringu esitajal.
(8) Prokuratuuril on uurimisasutuse ja Riigikogu julgeolekuasutuste järelevalve erikomisjonil on jälitus- või julgeolekuasutuse tegevuse üle järelevalve teostamiseks õigus tutvuda käesoleva paragrahvi lõigetes 5 ja 6 nimetatud päringute ja nendega seotud logifailidega.“;

12) paragrahv 1121 tunnistatakse kehtetuks;

13) seadust täiendatakse §-ga 1122 järgmises sõnastuses:

„§ 1122. Terminalseadme asukoha tuvastamine
(1) Mobiiltelefoniteenust pakkuv sideettevõtja on kohustatud tagama jälitus- ja julgeolekuasutustele ning Politsei- ja Piirivalveametile seaduses sätestatud alusel mobiiltelefonivõrgus kasutatavate terminalseadmete asukoha tuvastamise reaalajas.
(2) Käesoleva paragrahvi lõikes 1 nimetatud teabe kättesaadavus tuleb tagada pideva elektroonilise ühendusega ning asjakohast riist- ja tarkvara kasutades.
(3) Käesoleva paragrahvi kohaselt esitatud päringuid ja logifaile säilitatakse kaks aastat. Tehtud päringute õiguspärasuse tagamise ja nii päringute kui ka logifailide säilitamise kohustus on päringu esitajal.
(4) Prokuratuuril on uurimisasutuse ja Riigikogu julgeolekuasutuste järelevalve erikomisjonil on jälitus- või julgeolekuasutuse tegevuse üle järelevalve teostamiseks õigus tutvuda käesoleva paragrahvi lõikes 1 nimetatud päringute ja nendega seotud logifailidega.“;

14) paragrahvi 113 lõiget 1 täiendatakse pärast tekstiosa „teostamiseks või“ tekstiosaga „eraelu puutumatuse õiguse ning“;

15) paragrahvi 113 lõikes 7 asendatakse tekstiosa „§ 1111“ tekstiosaga „§-de 1112, 1113 ja 1114“;

16) paragrahvi 114 lõikes 1 asendatakse tekstiosa „§ 112 lõigetes 1 ja 3“ tekstiosaga „§ 112 lõigetes 5 ja 6 ning § 1122 lõikes 1“;

17) paragrahvi 114 lõikes 2 asendatakse tekstiosa „§ 112 lõigetes 1 ja 3“ tekstiosaga „§ 112 lõigetes 5 ja 6 ning § 1122 lõikes 1“;

18) paragrahvi 114 lõige 3 muudetakse ja sõnastatakse järgmiselt:

„(3) Käesoleva seaduse § 113 lõikes 5 nimetatud riist- ja tarkvara maksumus ning hoolduskulud hüvitatakse sideettevõtjale teenustasuna riigieelarvest Siseministeeriumi eelarve kaudu. Riist- ja tarkvara soetamise või väljavahetamise vajadus, soetamise viis ning soetamise ja hoolduskulude maksumus kooskõlastatakse Siseministeeriumiga enne riist- või tarkvara soetamist või väljavahetamist. Teenustasu makstakse vastavalt Siseministeeriumi ning sideettevõtja vahel sõlmitud lepingule.“;

19) paragrahvi 1141 tekst muudetakse ja sõnastatakse järgmiselt:

„Sideettevõtja peab edastama kohtule tema kirjaliku üksikpäringu alusel tsiviilkohtumenetluse seadustikus ettenähtud alustel ja korras ning kohtu määratud tähtajaks käesoleva seaduse § 1112 lõigetes 1 ja 2 nimetatud andmeid, samuti muid elektroonilise side teenuse osutamisega seotud ärilisel eesmärgil säilitatavaid andmeid. Üksikpäring käesoleva paragrahvi mõttes on päring andmete saamiseks konkreetse elektronkirja, konkreetse elektroonilise kommentaari või muu üksiksõnumi edastamisega seotud sideseansi kohta.“;

20) paragrahvi 1841 lõikes 1 asendatakse tekstiosa „§-s 1111“ tekstiosaga „§-des 1112, 1113 ja 1114“.

§ 4. Kaitseväe korralduse seaduse muutmine

Kaitseväe korralduse seaduses tehakse järgmised muudatused:

1) paragrahvi 411 lõike 1 punktid 1 ja 2 muudetakse ning sõnastatakse järgmiselt:

„1) üldkasutatavas elektroonilise side võrgus lõppkasutaja tuvastamiseks vajalikud andmed, välja arvatud sõnumi edastamise faktiga seotud andmed;
2) elektroonilise side teenuse osutamisega seotud ärilisel eesmärgil ja elektroonilise side seaduse § 1113 alusel säilitatavad andmed.“;

2) paragrahvi 411 lõikes 2 asendatakse sõna „prokuratuur“ tekstiosaga „eeluurimiskohtunik prokuratuuri taotlusel“;

3) paragrahvi 412 lõikes 1 asendatakse tekstiosa „elektroonilise side seaduse § 1111 lõigetes 2 ja 3 sätestatud andmeid“ tekstiosaga „elektroonilise side seaduse §-s 1112 sätestatud andmeid ning elektroonilise side teenuse osutamisega seotud ärilisel eesmärgil säilitatavaid andmeid“.

§ 5. Korrakaitseseaduse muutmine

Korrakaitseseaduse § 35 lõikes 1 asendatakse tekstiosa „elektroonilise side seaduse § 1111 lõigetes 2 ja 3 ning § 112 lõikes 3“ tekstiosaga „elektroonilise side seaduse §-des 1111 ja 1112 sätestatud andmete, elektroonilise side teenuse osutamisega seotud ärilisel eesmärgil säilitatavate andmete ning elektroonilise side seaduse §-s 1122“.

§ 6. Maksukorralduse seaduse muutmine

Maksukorralduse seaduses tehakse järgmised muudatused:

1) paragrahvi 811 lõike 1 punktid 1 ja 2 muudetakse ning sõnastatakse järgmiselt:

„1) üldkasutatavas elektroonilise side võrgus lõppkasutaja tuvastamiseks vajalikud andmed, välja arvatud sõnumi edastamise faktiga seotud andmed;
2) elektroonilise side teenuse osutamisega seotud ärilisel eesmärgil ja elektroonilise side seaduse § 1113 alusel säilitatavad andmed.“;

2) paragrahvi 811 lõikes 2 asendatakse sõna „prokuratuur“ tekstiosaga „eeluurimiskohtunik prokuratuuri taotlusel“;

3) paragrahvi 812 lõikes 1 asendatakse tekstiosa „elektroonilise side seaduse § 1111 lõigetes 2 ja 3 sätestatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“.

§ 7. Politsei ja piirivalve seaduse muutmine

Politsei ja piirivalve seaduses tehakse järgmised muudatused:

1) paragrahvi 749 lõike 1 punktid 1 ja 2 muudetakse ning sõnastatakse järgmiselt:

„1) üldkasutatavas elektroonilise side võrgus lõppkasutaja tuvastamiseks vajalikud andmed, välja arvatud sõnumi edastamise faktiga seotud andmed;
2) elektroonilise side teenuse osutamisega seotud ärilisel eesmärgil ja elektroonilise side seaduse § 1113 alusel säilitatavad andmed.“;

2) paragrahvi 749 lõikes 2 asendatakse sõna „prokuratuur“ tekstiosaga „eeluurimiskohtunik prokuratuuri taotlusel“;

3) paragrahvi 750 lõikes 1 ning § 752 lõigetes 1 ja 3 asendatakse tekstiosa „elektroonilise side seaduse § 1111 lõigetes 2 ja 3 sätestatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“;

4) paragrahvi 750 täiendatakse lõikega 11 järgmises sõnastuses:
„(11) Loa teha päring kriminaalmenetluse seadustiku § 1263 lõikes 1 nimetatud jälitustoimingu ning elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete saamiseks annab Politsei- ja Piirivalveameti peadirektor või tema volitatud ametnik.“.

§ 8. Relvaseaduse muutmine

Relvaseaduse § 352 lõikes 1, § 671 lõikes 1 ja § 8331 lõikes 1 asendatakse tekstiosa „elektroonilise side seaduse § 1111 lõigetes 2 ja 3 sätestatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“.

§ 9. Strateegilise kauba seaduse muutmine

Strateegilise kauba seaduse § 76 lõikes 1 asendatakse tekstiosa „elektroonilise side seaduse § 1111 lõigetes 2 ja 3 sätestatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“.

§ 10. Tolliseaduse muutmine

Tolliseaduses tehakse järgmised muudatused:

1) paragrahvi 10 lõikes 1 asendatakse tekstiosa „elektroonilise side seaduse § 1111 lõigetes 2 ja 3 nimetatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“;

2) paragrahvi 12 lõike 1 punktid 1 ja 2 muudetakse ja sõnastatakse järgmiselt:
„1) üldkasutatavas elektroonilise side võrgus lõppkasutaja tuvastamiseks vajalikud andmed, välja arvatud sõnumi edastamise faktiga seotud andmed;
2) elektroonilise side teenuse osutamisega seotud ärilisel eesmärgil ja elektroonilise side seaduse § 1113 alusel säilitatavad andmed.“;

3) paragrahvi 12 lõikes 2 asendatakse sõna „prokuratuur“ tekstiosaga „eeluurimiskohtunik prokuratuuri taotlusel“.

§ 11. Toote nõuetele vastavuse seaduse muutmine

Toote nõuetele vastavuse seaduse § 56 lõikes 8 asendatakse tekstiosa „elektroonilise side seaduse § 1111 lõike 3 punktis 3 nimetatud andmeid veebilehe omaniku kindlakstegemiseks“ tekstiosaga „elektroonilise side seaduse §-s 1112 sätestatud andmeid, mis võimaldavad teha kindlaks veebilehe omanikku“.

§ 12. Tunnistajakaitse seaduse muutmine

Tunnistajakaitse seaduses tehakse järgmised muudatused:

1) paragrahvi 181 lõikes 1 asendatakse tekstiosa „elektroonilise side seaduse § 1111 lõigetes 2 ja 3 ettenähtud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil ja elektroonilise side seaduse § 1113 alusel säilitatavate andmete“;

2) paragrahvi 181 lõikes 2 asendatakse tekstiosa „elektroonilise side seaduse §-s 1111 ettenähtud andmete“ tekstiosaga „käesoleva paragrahvi lõikes 1 sätestatud elektroonilise side teenuse osutamisega seotud andmete“.

§ 13. Vangistusseaduse muutmine

Vangistusseaduses tehakse järgmised muudatused:

1) paragrahvi 22 lõikes 4 ja § 32 lõikes 41 asendatakse tekstiosa „elektroonilise side seaduse §-s 1111 sätestatud andmeid, sealhulgas tuvastada isiku asukoht reaalajas“ tekstiosaga „elektroonilise side seaduse §-des 1112 ja 1122 sätestatud andmeid ning elektroonilise side teenuse osutamisega seotud ärilisel eesmärgil säilitatavaid andmeid“;

2) paragrahvi 331 lõike 1 punkt 1 muudetakse ja sõnastatakse järgmiselt:

„1) üldkasutatavas elektroonilise side võrgus lõppkasutaja tuvastamiseks vajalikud andmed, välja arvatud sõnumi edastamise faktiga seotud andmed;“;

3) paragrahvi 331 lõike 1 punkt 2 muudetakse ja sõnastatakse järgmiselt:
„2) elektroonilise side teenuse osutamisega seotud ärilisel eesmärgil ja elektroonilise side seaduse § 1113 alusel säilitatavad andmed.“;

4) paragrahvi 331 lõikes 2 asendatakse sõna „prokuratuur“ tekstiosaga „eeluurimiskohtunik prokuratuuri taotlusel“.

§ 14. Välismaalaste seaduse muutmine

Välismaalaste seaduse § 311 lõikes 1 asendatakse tekstiosa „elektroonilise side seaduse § 1111 lõigetes 2 ja 3 sätestatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“.

§ 15. Väärtpaberituru seaduse muutmine

Väärtpaberituru seaduse § 2303 lõikes 2 asendatakse tekstiosa „elektroonilise side seaduse § 1111 lõigetes 2 ja 3 sätestatud andmete“ tekstiosaga „elektroonilise side seaduse §-s 1112 sätestatud andmete ja elektroonilise side teenuse osutamisega seotud ärilisel eesmärgil säilitatavate andmete“.

§ 16. Seaduse jõustumine
(1) Käesolev seadus jõustub 2026. aasta 1. detsembril.
(2) Käesoleva seaduse § 3 punkt 9 jõustub üldises korras.
(3) Käesoleva seaduse § 3 punkt 18 jõustub 2027. aasta 1. jaanuaril.
(4) Käesoleva seaduse § 3 punkt 8 jõustub 2028. aasta 1. jaanuaril.

